Santa Klara komentua (Portugalete)

Santa Klara komentua Portugaleteko Alde Zaharraren ondoan dagoen eraikina da.

1614an Urduñatik etorritako moja batzuek, portugaletetar beaten laguntzarekin, eraiki zuten komentu hau. Klaratar klausurako mojek erabili zuten XX. mendeko bukaerara arte.

Apaindurarik gabeko eraikin barrokoa XIX. mendean Lehen Gerra Karlistan kuartel bilakatu eta Mendizabalen desamortizazioa jasan zuen. Mende horren bukaeran Francisco Berriozabal arkitektoak estilo historizista erabili zuen eraikina berreraikitzeko.

Sarrera nagusiak Santa Klararen irudia duen horma-hobi eta pilastradun garaipen-arkua ditu.

1987an Portugaleteko Udalak erosi, birgaitu eta eraikina zentro-kultural eta inguruko orubea parke bilakatu zituen.

 Kanpo estekak 

Kategoria:Bizkaiko komentuak
Kategoria:Portugaleteko eraikinak
Kategoria:Euskal Herriko arkitektura barrokoa
Kategoria:XVII. mendean amaitutako eraikinak